चीन में एक महीने पहले से ही घरों की सफ़ाई और रंग-रोगन चालू हो जाता है। इस त्योहार में लाल रंग महत्वपूर्णहोता है और खिड़की दरवाज़े अक्सर इसी रंग से रंगे जाते हैं। काग़ज़ के बंदनवार और सजावट की जाती है। खाने में कुछ विशेष व्यंजन बनते हैं और पहनने में रंगों का ख़ास ध्यान रखा जाता है। लाल पहनना शुभ, और काला या सफ़ेद अशुभ समझा जाता है। साल की आखिरी रात के भोजन के बाद सारा परिवार एक साथ ताश या चौपड़ जैसा कोई खेल खेलते हुए या टीवी देखते हुए नए साल की प्रतीक्षा करता है। अगले दिन बच्चों और अविवाहितों को खुशियों के प्रतीक के रूप में रकम से भरा लाल लिफ़ाफ़ा दिया जाता है। रिश्तेदारों और पड़ोसियों के यहाँ जाकर बधाइयों का आदान-प्रदान किया जाता है। चीनी लोगों का ऐसा मानना है कि हर रसोई में एक देवता रहता है जो उस परिवार का सारे साल का लेखा-जोखा वर्ष के अंत में ईश्वर के पास पहुँचाता है और वापस उसी परिवार में लौट आता है। सो इस हफ़्ते में उसे विदा करने और फिर से उसका स्वागत करने के लिए पूरे सप्ताह आतिशबाजी चलती है और स्वागत समारोह आयोजित किए जाते हैं। तेज़ आतिशबाजी के पीछे मक़सद बुरी आत्माओं को भगाना भी माना जाता है। यहाँ ड्रेगन दीर्घ आयु और सुख समृद्धि का प्रतीक है।

भारत
अफ़ग़ानिस्तान
दक्षिण अमेरिका
चीन